《分得长安此去欲何依七韵送俞子宜 其六》
明代·黄衷

昔年骢马路，绣斧铁为柯。四座噤不语，骈耳骇悬河。

属来气犹健，长风撼洪波。手中二三策，讵为谒常何。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。